
G R A D   S I NJ

 GRADSKO VIJEĆE

Klasa:  007-03/21-01/32

Ur.broj:  2175/01-03-21-3

Sinj, 28. listopada 2022. godine

Na temelju članka  10. stavka 1. i 2. Zakona o savjetima mladih („Narodne novine“ br. 41/14), članka 5. i (6.) Odluke o osnivanju Savjeta mladih Grada Sinja („Službeni glasnik Grada Sinja“ br. 10/14), članka 34. Statuta Grada Sinja („Službeni glasnik Grada Sinja“ br. 2/21) i Zaključka Gradskog vijeća Grada Sinja, Klasa: 024-01/22-02/32, Urbroj: 2181-8-01-22-2, od 4. listopada  2022. godine, Gradsko vijeće Grada Sinja  objavljuje

JAVNI POZIV
za isticanje kandidature za izbor članova Savjeta mladih Grada Sinja i njihovih zamjenika

I.

Pokreće se postupak izbora članova Savjeta mladih Grada Sinja i njihovih zamjenika.

Savjet mladih Grada Sinja je savjetodavno tijelo Grada Sinja koje se osniva s ciljem sudjelovanja mladih u odlučivanju o upravljanju javnim poslovima od interesa i značaja za mlade, aktivno uključivanje mladih u javni život te informiranje i savjetovanje mladih u Gradu Sinju. 

Izrazi koji se koriste u ovom Javnom pozivu, a imaju rodno značenje koriste se neutralno i odnose se jednako na muški i ženski spol.
II.
Savjet mladih Grada Sinja broji 7 članova, uključujući predsjednika i zamjenika predsjednika.
Svaki član ima svog zamjenika koji se temeljm kandidatura biraju istovremeno kad i članovi.

U Savjet mladih Grada  Sinja mogu biti birane osobe s prebivalištem ili boravištem na području Grada Sinja, koje u trenutku podnošenja kandidature za članstvo u Savjetu mladih imaju od navršenih 15 do navršenih 30 godina života.
Članove Savjeta mladih i njihove zamjenike bira Gradsko vijeće na vrijeme od tri godine.  

III.
Pravo predlaganja kandidata za članove Savjeta mladih Grada Sinja i njihove zamjenike imaju:  

· udruge koje su sukladno svom statutu ciljno i prema djelatnostima opredijeljene za rad s mladima i za mlade,
·  učenička vijeća srednjih škola, 
· studentski zborovi, 
· pomladci političkih stranaka, sindikalnih ili strukovnih organizacija u Republici Hrvatskoj i 
· neformalne skupine mladih (skupina od najmanje 30 mladih).

Ovlašteni predlagatelji dužni su prilikom isticanja kandidatura predložiti i zamjenika za svakog kandidata za člana Savjeta mladih.

IV.
Prijedlozi ovlaštenih predlagatelja iz  točke III. ovog Javnog poziva, podnose se u pisanom obliku Odboru za izbor i imenovanja Gradskog vijeća u roku od 15 dana od dana objave Javnog poziva na  web stranicama Grada Sinja i oglasnoj ploči Grada Sinja na propisanim obrascima koji čine sastavni dio ovog Javnog poziva i koji se mogu preuzeti na službenim stranicama Grada Sinja (www.sinj.hr) i obavezno sadrže sljedeće podatke:

· naziv i sjedište ovlaštenog predlagatelja, odnosno popis mladih koji čine neformalnu skupinu mladih,

· podaci o kandidatu (ime i prezime, datum i godina rođenja, prebivalište odnosno boravište),

· podaci o zamjeniku kandidata (ime i prezime, datum i godina rođenja, prebivalište odnosno boravište),

· obrazloženje prijedloga iz kojeg je vidljivo zbog čega se kandidat predlaže.

Prijedlog mora biti potpisan od strane ovlaštene osobe predlagatelja i ovjeren pečatom, a ako se radi o neformalnoj skupini mladih prijedlog potpisuje najmanje 30 mladih koji ističu kandidaturu, sa sljedećim podacima: ime i prezime, dan, mjesec i godina rođenja, adresa prebivališta odnosno boravišta i potpis osobe.

       Predlagatelj je dužan uz prijedlog kandidatura priložiti:

· vlastoručno potpisanu izjavu kandidata o prihvaćanju kandidature za člana/zamjneika člana Savjeta mladih,

· dokumentaciju iz koje je vidljivo da kandidati ispunjavaju uvjete iz stavka 1. alineje 2. i 3. ove točke (uvjerenje Policijske uprave o prebivalištu ili boravištu kandidata ne starije od šest mjeseci te presliku osobne iskaznice kandidata),

· dokumentaciju iz koje je vidljivo da predlagatelj ispunjava uvjete iz točke III. ovog Poziva (izvadak iz odgovarajućeg registra ili odgovarajuća potvrda ne starija od šest mjeseci).
V.
Nepravovremene i nepotpune kandidature za članove i zamjenike članova Savjeta mladih Grada Sinja neće se uzeti u razmatranje. 
VI.
Prijedlozi ovlaštenih predlagatelja zajedno sa „Izjavama o prihvaćanju kandidature svakog pojedinog kandidata i zamjenika kandidata“ dostavljaju se na adresu: Grad Sinj, Odbor za izbor i imenovanja Gradskog vijeća Grada Sinja, pute Ureda Grada – Pisarnica, Dragašev prolaz 24, 21230 Sinj,  s naznakom „Prijedlog kandidata za izbor članova i zamjenika članova Savjeta mladih Grada Sinja“ najkasnije do   12. studenog 2022. godine.

VII.
Odbor za izbor i imenovanja Gradskog vijeća Grada Sinja izvršit će provjeru formalnih uvjeta prijavljenih kandidata i u roku od 15 dana od isteka roka za podnošenje prijava, sastaviti izvješće o provjeri formalnih uvjeta i utvrditi popis važećih kandidatura.

Izvješće iz stavka 1. i popis važećih kandidatura dostavlja se Gradskom vijeću Grada Sinja i objavljuje se na web stranicama Grada Sinja (www.sinj.hr) i na oglasnoj ploči Grada Sinja. 
VIII. 
Gradsko vijeće Grada Sinja na svojoj prvoj sjednici nakon objave popisa važećih kandidatura za članove i zamjenike članova Savjeta mladih raspravlja izvješće o provjeri formalnih uvjeta  i s popisa važećih kandidatura tajnim glasovanjem bira članove i zamjenike članova Savjeta mladih Grada Sinja. 

Rezultati izbora za članove i zamjenike članova Savjeta mladih Grada Sinja objavit će se na web stranicama Grada Sinja (www.sinj.hr)  i na oglasnoj ploči Grada Sinja.  
Predsjednik Gradskog vijeća:

